CELEX: 62009TN0406
Language: et
Date: 2009-10-05 00:00:00
Title: Kohtuasi T-406/09: 5. oktoobril 2009 esitatud hagi — Donau Chemie versus komisjon

19.12.2009   
            
            
               ET
            
            
               Euroopa Liidu Teataja
            
            
               C 312/32
            
         5. oktoobril 2009 esitatud hagi — Donau Chemie versus komisjon
   (Kohtuasi T-406/09)
   2009/C 312/53
   Kohtumenetluse keel: saksa
   
      Pooled
   
   
      Hageja: Donau Chemie AG (Viin, Austria) (esindajad: advokaadid S. Polster, W. Brugger ja M. Brodey)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               tühistada komisjoni 22. juuli 2009. aasta otsuse K(2009) 5791 lõplik (juhtum COMP/39.396 — Kaltsiumkarbiidi ja magneesiumi baasil reaktiivid terase ja gaasitööstusele) artikkel 2 hagejat puudutavas osas;
            
         
               —
            
            
               teise võimalusena vähendada hagejale vaidlustatud otsusega määratud trahvisummat oluliselt ja õiglaselt;
            
         
               —
            
            
               mõista kohtukulud välja Euroopa Ühenduste Komisjonilt.
            
         
      Väited ja peamised argumendid
   
   Hageja vaidlustab komisjoni 22. juuli 2009. aasta otsuse K(2009) 5791 lõplik (juhtum COMP/39.396) — Kaltsiumkarbiidi ja magneesiumi baasil reaktiivid terase ja gaasitööstusele. Vaidlustatud otsusega määrati hagejale ja teistele ettevõtjatele EÜ artikli 81 ja EMP lepingu artikli 53 rikkumise eest trahv. Komisjoni sõnul osales hageja EMP kaltsiumkarbiidi ja magneesiumi turul — välja arvatud Hispaania, Portugal, Iirimaa ja Ühendkuningriik — ühes ja vältavas rikkumises, mis hõlmas turgude jagamist, kvoodilepinguid, klientide jagamist, hindade kehtestamist ning konfidentsiaalse teabe vahetust hindade, klientide ja müügimahtude osas.
   Hageja väidab oma hagi toetuseks, et on rikutud EÜ asutamislepingut ja selle rakendussätteid, ning esitab eelkõige järgmised väited:
   
               —
            
            
               trahvi põhisumma ja suuniste määratavate trahvide arvutamise meetodi kohta (1) punkti 25 alusel kindlaksmääratavate lisasummade õigusvastane arvutamine;
            
         
               —
            
            
               kergendavate asjaolude õigusvastane arvessevõtmata jätmine trahvisumma arvutamisel;
            
         
               —
            
            
               koostööteatise (2) õigusvastane kohaldamine, kuna hagejale pärast tema kergema kohtlemise taotluse esitamist tehtud trahvisumma alandamine oli liiga väike;
            
         
               —
            
            
               võrdse kohtlemise põhimõtte ja proportsionaalsuse põhimõtte rikkumine trahvisumma arvutamisel;
            
         
               —
            
            
               trahvisumma vähendamise jätmine maksevõimest tulenevalt vastavalt suuniste punktile 35 ja/või juhtumi eripäradest tulenevalt vastavalt samade suuniste punktile 37 õigusvastane arvessevõtmata;
            
         
               —
            
            
               EÜ artikli 253 rikkumine, kuna vaidlustatud otsus ei ole piisavalt põhjendatud.
            
         
      (1)  Suunised määruse (EÜ) nr 1/2003 artikli 23 lõike 2 punkti a kohaselt määratavate trahvide arvutamise meetodi kohta (ELT 2006, C 210, lk 2).
   
      (2)  Komisjoni teatis, mis käsitleb kaitset trahvide eest ja trahvide vähendamist kartellide puhul (EMPs kohaldatav tekst) (ELT 2006, C 298, lk 17).